
Iepirkuma komisijas atbildes uz pretendenta uzdotajiem jautājumiem
(apstiprinātas Iepirkuma komisijas 2026.gada 11.septembra sēdē)




Jautājums:

Iepirkuma dokumentācijā noteikts, ka būvprojekta vadītājam jābūt sertificētam būvspeciālistam arhitekta prakses sfērā vai ēku konstrukciju projektēšanas sfērā. Vienlaikus iepirkuma priekšmets paredz basketbola laukuma ar segumu un žogu projektēšanu, nevis ēkas projektēšanu.
Ministru kabineta 2018. gada 20. marta noteikumu Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi” 1. pielikuma 2.2.13. apakšpunktā ceļu projektēšana ir noteikta kā patstāvīga projektēšanas darbības sfēra. Savukārt Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 36. punkts nosaka būvprojekta vadītāja pienākumus, tostarp projektēšanas darbu vadīšanu un būvprojekta daļu savstarpēju koordinēšanu.
Ņemot vērā projektējamā objekta raksturu, lūdzam apstiprināt, ka iepirkuma prasībām kvalificēsies arī būvprojekta vadītājs, kurš ir sertificēts būvspeciālists ceļu projektēšanas darbības sfērā un kuram ir iepirkuma priekšmetam atbilstoša pieredze sporta laukumu, laukumu ar cieto segumu vai citu līdzvērtīgu objektu projektēšanā.
Ja šāds speciālists netiks atzīts par atbilstošu, lūdzam sniegt objektīvu tehnisko un tiesisko pamatojumu, kādēļ basketbola laukuma ar segumu un žogu būvprojekta vadīšanai tiek pieļauti tikai arhitekta prakses vai ēku konstrukciju projektēšanas sfērā sertificēti būvspeciālisti.


Atbilde:
Pasūtītājs ir veicis grozījumus iepirkuma nolikumā, nosakot, ka pretendentam jānodrošina būvprojekta vadītājs, kurš ir sertificēts būvspeciālists arhitekta prakses sfērā, ēku konstrukciju projektēšanas sfērā vai ceļu projektēšanas sfērā un kuram pēdējo 5 (piecu) gadu laikā, skaitot līdz piedāvājuma iesniegšanas dienai, ir pieredze vismaz vienas būvniecības ieceres izstrādē (jaunbūve, pārbūve, atjaunošana vai restaurācija).

Papildus pasūtītājs informē, ka ir veicis attiecīgus labojumus nolikumā. Lūdzam skatīt aktuālo informāciju pie publikācijas, kā arī aktuālo piedāvājumu iesniegšanas termiņu. 

